Diari Oficial de la Generalitat Valenciana


Sumari del DOGV 5639, del 14-11-2007 (2007/13944)

Informació publica del procediment per a la gestió indirecta del Programa d'Actuació Integrada de la UE-3 del PP-17 del Pla General d'Ordenació Urbana de la Vila Joiosa.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5639

Data del DOGV
:   14-11-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/13199


Data del document
:   09-11-2007

Organisme emissor
:   Ajuntament de la Vila Joiosa

Tipus de document
:   Informació Pública

Descriptors 

:   * Vila Joiosa, la
    * administració local
    * pla d'urbanisme

Informació publica del procediment per a la gestió indirecta del Programa d'Actuació Integrada de la UE-3 del PP-17 del Pla General d'Ordenació Urbana de la Vila Joiosa. [2007/13365]  
Mitjançant el present edicte, es fa públic que el Ple de l'Ajuntament, en sessió ordinària celebrada el dia 15 de març de 2007, va adoptar, entre altres, el següent acord que en la part dispositiva literalment expressa:  
«...Primer  
Iniciar els procediments per a la gestió indirecta del Programa d'Actuació Integrada per a la Unitat d'Execució Número 3 del Sector PP-17.  
Segon  
És procedent l'aplicació de les bases generals aprovades pel Consell com a annex II al Decret 67/2006, de 19 de maig, pel qual s'estableix el Reglament d'Ordenació i Gestió Territorial i Urbanística Valenciana.  
Tercer  
Aprovar les bases particulars que com a annex I s'adjunten a la present proposta.  
Quart  
Remetre el corresponent anunci de concurs per a la programació de la unitat d'execució núm. 3 del sector PP-17, amb el contingut mínim establit en els articles 132.1 de la Llei Urbanística Valenciana i 291 del Reglament d'Ordenació i Gestió Territorial i Urbanística, que es farà públic en el Diario Oficial de la Unión Europea i en el Diari Oficial de la Comunitat Valenciana; així mateix, és procedent la inserció de l'anunci al tauler d'anuncis de l'Ajuntament de la Vila Joiosa. Els interessats a participar en el concurs podran presentar les seues proposicions acompanyades de la documentació establida en l'article 133.1 de la Llei 16/2005, així com de les especificacions determinades en les bases particulars que regeixen el present concurs, en el termini de quatre mesos a partir de l'enviament de l'anunci de concurs al Diario Oficial de la Unión Europea...»  
De conformitat amb l'article 132.1 de la Llei 16/2005 de 30 de desembre, Urbanística Valenciana on s'estableix que en el mateix acord en què s'aprove la gestió indirecta del programa d'actuació integrada i les seues bases particulars reguladores s'ordenarà la publicació del corresponent anunci de concurs, amb el contingut que s'establisca reglamentàriament i que a continuació es detalla:  
a) Entitat local adjudicadora: Ajuntament de la Vila Joiosa amb domicili al carrer Major, 14, 03710. Telèfon 447 907 650. E-mail: tiriaoosmxm.donmobugf@snzlxvsawsm.osz  
b) Identificació de les bases generals i particulars reguladores del programa d'actuació integrada:   
- Bases particulars publicades en el Butlletí Oficial de la Província d'Alacant número 99, de 17 de maig de 2007.  
- Les bases generals són les indicades en l'annex II del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (Diari Oficial de la Comunitat Valenciana número 5.264, de 23 de maig de 2006), aplicables a esta programació d'acord amb el que disposa l'article 131.5 de la Llei 16/2005, de 30 de desembre, de la Generalitat, Urbanística Valenciana (LUV) i 284.3 del Reglament.  
Les bases particulars estan publicades en el Butlletí Oficial de la Província d'Alacant número 99 de 17 de maig.  
Les bases, a més, podran consultar-se i se'n podrà obtindre una còpia a les dependències de la Secretaria de l'Ajuntament de la Vila Joiosa.  
c) Lloc i idioma en què hauran de presentar-se les proposicions dels interessats: determinacions en les bases particulars.  
d) Documentació acreditativa del compliment dels criteris de solvència tècnica, econòmica i financera, exigits per a ser admesos a concurs: els indicats en les bases generals i particulars.  
Es recorda l'obligació del concursant de sotmetre la documentació a què fa referència l'article 134 de la LUV a informació pública, per un termini d'un mes, en la forma i amb els requisits assenyalats en tal precepte.  
e) Documentació a presentar per cada concursant: consta en les bases particulars del programa, en què s'específica el que serà susceptible de valoració per a l'adjudicació del programa.  
f) Indicació expressa sobre l'admissibilitat de variants: caldrà ajustar-se al que disposen les bases particulars del programa.  
g) Criteris objectius d'adjudicació del programa d'actuació integrada: establits en les bases particulars del programa.  
h) Garantia provisional i definitiva: regirà el que disposen els articles 140 de la LUV, 323 i 324 del ROGTU i les bases generals 7 i 10 i bases particulars XIX, amb l'especialitat següent:  
Garantia provisional: el 2% sobre la previsió del preu cert màxim de licitació que es concreta en 73.500 euros.  
i) Data d'enviament al Diario Oficial de la Unión Europea: dilluns, 5 de novembre de 2007, i suplement el divendres, 9 de novembre de 2007.  
Cosa que faig pública als efectes oportuns.  
La Vila Joiosa, 9 de novembre de 2007.- El regidor d'Urbanisme, Obres i Nucli Històric: Vicent Serra i Seva.